ΚΑΝΟΝΙΣΜΟΣ (ΕΟΚ) αριθ. 3566/90 ΤΗΣ ΕΠΙΤΡΟΠΗΣ της 6ης Δεκεμβρίου 1990 για τον καθορισμό του καταλόγου των μεταποιημένων προϊόντων με βάση τα οπωροκηπευτικά για τα οποία η χορήγηση των πιστοποιητικών εισαγωγής υπόκειται σε ειδικούς όρους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 2201/90 (2), και ιδίως το άρθρο 14 παράγραφος 3 και το άρθρο 15 παράγραφος 4,

Εκτιμώντας:

ότι ο κανονισμός (ΕΟΚ) αριθ. 2405/89 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 619/90 (4), καθόρισε τις ειδικές λεπτομέρειες εφαρμογής του καθεστώτος των πιστοποιητικών εισαγωγής και προκαθορισμού στον τομέα των μεταποιημένων προϊόντων με βάση τα οπωροκηπευτικά 7 ότι για τα εν λόγω προϊόντα είναι σκόπιμο να ακολουθηθεί κατά ειδικό τρόπο η εξέλιξη των εισαγωγών και προκειμένου να εκτιμηθεί ο κίνδυνος διαταράξεως ή απειλής διαταράξεως της αγοράς, ο προαναφερθείς κανονισμός ορίζει ότι τα πιστοποιητικά εισαγωγής με ή χωρίς προκαθορισμό της εισφοράς εκδίδονται την πέμπτη εργάσιμη ημέρα μετά την ημέρα καταθέσεως της αιτήσεως 7 ότι τα καλλιεργούμενα μανιτάρια σε άρμη, τα καλλιεργούμενα μανιτάρια σε ξίδι, καθώς και ορισμένα προϊόντα με βάση τα κεράσια, αποτελούν αντικείμενο ορισμένων μέτρων ελέγχου των εισαγωγών στα κοινοτικά σύνορα 7 ότι είναι σκόπιμο να συνεχιστούν να εφαρμόζονται για τα προϊόντα αυτά οι διατάξεις του άρθρου 2 παράγραφος 2 του κανονισμού (ΕΟΚ) αριθ. 2405/89 7 ότι οι ίδιες ρυθμίσεις επεκτάθηκαν στα καλλιεργούνενα μανιτάρια του κωδικού ΣΟ 2003 10 10 με τον κανονισμό (ΕΟΚ) αριθ. 1707/90 της Επιτροπής (5) 7 ότι η καλή διαχείριση του μηχανισμού εισαγωγής, για ορισμένα μεταποιημένα προϊόντα με βάση τα βύσσινα, που προβλέπεται από τον κανονισμό (ΕΟΚ) αριθ. 1201/88 του Συμβουλίου (6), όπως τροποποιήθηκε τελευταία από τον κανονισμό (ΕΟΚ) αριθ. 2781/90 (7), οδηγεί στην ένταξη των κατεψυγμένων βύσσινων με προσθήκη ζάχαρης στο συγκεκριμένο σύστημα «παρακολούθησης» των πιστοποιητικών 7 ότι μεριμνώντας για σαφήνεια και διοικητική αποτελεσματικότητα, πρέπει να αποκατασταθεί ο κανονισμός (ΕΟΚ) αριθ. 203/85 της Επιτροπής της 25ης Ιανουαρίου 1985 για την κατάρτιση του πίνακα των μεταποιημένων προϊόντων με βάση τα οπωροκηπευτικά για τα οποία η χορήγηση πιστοποιητικών εισαγωγής υπόκειται σε ειδικούς όρους (8), όπως τροποποιήθηκε τελευταία από τον κανονισμό (ΕΟΚ) αριθ. 1095/85 (9) 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι διατάξεις του άρθρου 2 παράγραφος 2 του κανονισμού (ΕΟΚ) αριθ. 2405/89 εφαρμόζονται στα ακόλουθα προϊόντα: >ΘΕΣΗ ΠΗΝΑΚΑ>

Άρθρο 2

Ο κανονισμός (ΕΟΚ) αριθ. 203/85 καταργείται.

Άρθρο 3

Ο παρών κανονισμός αρχίζει να ισχύει τη δέκατη πέμπτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Δεκεμβρίου 1990. Για την Επιτροπή Ray MAC SHARRY Μέλος της Επιτροπής